ᱨᱟᱝᱜᱟᱢᱟᱴᱤ ᱦᱚᱱᱚᱛ

ᱨᱟᱝᱜᱟᱢᱟᱴᱤ ᱦᱚᱱᱚᱛ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱨᱮᱱᱟᱜ ᱢᱤᱫᱴᱮᱱ ᱦᱚᱱᱚᱛ ᱠᱟᱱᱟ᱾ ᱱᱚᱣᱟ ᱫᱚ ᱵᱩᱨᱩ ᱫᱤᱥᱟᱹᱢ ᱠᱟᱱᱟ᱾

 ᱥᱤᱢᱟᱹᱱᱟ 
ᱵᱟᱝᱞᱟᱫᱮᱥ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱨᱮ ᱒᱒°᱒᱗ ᱠᱷᱚᱱ ᱒᱓°᱔᱔ ᱮᱛᱚᱢ ᱚᱠᱠᱷᱟᱝᱥᱚ ᱟᱨ ᱙᱑°᱕᱖ ᱠᱷᱚᱱ ᱙᱒°᱓᱓ ᱥᱟᱢᱟᱝ ᱫᱨᱟᱜᱷᱤᱢᱟᱝᱥᱚ ᱫᱷᱟᱹᱵᱤᱡ ᱨᱟᱝᱜᱟᱢᱟᱴᱤ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹᱱᱟ ᱠᱟᱱᱟ᱾ ᱱᱚᱣᱟ ᱠᱷᱚᱱ ᱠᱚᱧᱮ ᱥᱮᱡ ᱵᱟᱱᱫᱚᱨᱵᱟᱱ ᱦᱚᱱᱚᱛ, ᱯᱟᱪᱷᱮ ᱥᱮᱡ ᱪᱚᱴᱴᱚᱜᱨᱟᱢ ᱟᱨ ᱠᱷᱟᱜᱽᱲᱟᱪᱷᱚᱲᱤ ᱦᱚᱱᱚᱛ, ᱮᱛᱚᱢ ᱥᱮᱡ ᱥᱤᱧᱚᱛ ᱨᱮᱱᱟᱜ ᱛᱨᱤᱯᱩᱨᱟ ᱯᱚᱱᱚᱛ ᱟᱨ ᱥᱟᱢᱟᱝ ᱥᱮᱡ ᱥᱤᱧᱚᱛ ᱨᱮᱱᱟᱜ ᱢᱤᱡᱳᱨᱟᱢ ᱯᱚᱱᱚᱛ ᱟᱨ ᱢᱟᱭᱟᱱᱢᱟᱨ ᱨᱮᱱᱟᱜ ᱪᱤᱱ ᱯᱚᱱᱚᱛ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱮᱢᱚᱱ ᱢᱤᱫᱴᱮᱱ ᱦᱚᱱᱚᱛ ᱠᱟᱱᱟ ᱡᱟᱸᱦᱟᱸ ᱥᱟᱶ ᱥᱤᱧᱚᱛ ᱟᱨ ᱢᱟᱭᱟᱱᱢᱟᱨ ᱨᱮᱱᱟᱜ ᱥᱤᱢᱟᱹᱱᱟ ᱢᱮᱱᱟᱜᱼᱟ᱾ 

 ᱱᱟᱜᱟᱢ 
᱑᱘᱖᱐ ᱥᱮᱨᱢᱟ ᱨᱮᱱᱟᱜ ᱒᱐ ᱡᱩᱱ ᱨᱟᱝᱜᱟᱢᱟᱴᱤ, ᱠᱷᱟᱜᱽᱲᱟᱪᱷᱚᱲᱤ ᱟᱨ ᱵᱟᱱᱫᱚᱨᱵᱟᱱ ᱱᱚᱣᱟ ᱯᱮᱭᱟ ᱴᱚᱴᱷᱚ ᱱᱤᱭᱟᱹ ᱵᱩᱨᱩ ᱪᱚᱴᱴᱚᱜᱨᱟᱢ ᱦᱚᱱᱚᱛ ᱵᱮᱱᱟᱣ ᱞᱮᱱᱟ᱾ ᱚᱱᱟ ᱞᱟᱦᱟᱨᱮ ᱱᱤᱭᱟᱹ ᱴᱚᱴᱷᱟ ᱫᱚ ᱠᱟᱨᱯᱟᱥ ᱢᱚᱦᱚᱞ ᱢᱮᱱᱛᱮ ᱠᱚ ᱵᱟᱰᱟᱭᱮᱛ ᱛᱟᱸᱦᱮᱸᱱᱟ᱾ ᱑᱙᱘᱒ ᱥᱮᱨᱢᱟ ᱨᱮ ᱵᱟᱱᱫᱚᱨᱵᱟᱱ ᱟᱨ ᱑᱙᱘᱓ ᱥᱮᱨᱢᱟ ᱨᱮ ᱠᱷᱟᱜᱽᱲᱟᱪᱷᱚᱲᱤ ᱦᱚᱱᱚᱛ ᱵᱮᱱᱟᱣᱱᱟ᱾ 

ᱵᱨᱤᱴᱤᱥ ᱠᱩ ᱦᱤᱡᱩᱜ ᱞᱟᱦᱟᱨᱮ ᱫᱚ ᱠᱟᱨᱯᱟᱥ ᱢᱚᱦᱚᱞ ᱫᱚ ᱛᱨᱤᱯᱩᱨᱟ, ᱢᱩᱜᱷᱚᱞ, ᱪᱟᱠᱢᱟ ᱟᱨ ᱟᱨᱟᱠᱟᱱ ᱠᱳᱣᱟᱜ ᱞᱟᱹᱲᱦᱟᱹᱭ ᱡᱟᱜᱟ ᱛᱟᱸᱦᱮᱸᱠᱟᱱᱟ᱾ ᱪᱟᱠᱢᱟ ᱨᱟᱡᱟ ᱵᱤᱡᱚᱭᱜᱤᱨᱤ ᱱᱚᱣᱟ ᱠᱩ ᱡᱟᱜᱟ ᱡᱤᱛᱠᱟᱹᱨ ᱛᱟᱭᱚᱢ ᱱᱚᱸᱰᱮ ᱢᱟᱹᱱᱢᱤᱭ ᱛᱷᱟᱯᱚᱱ ᱠᱮᱫ ᱠᱳᱣᱟ᱾ ᱑᱖᱖᱖ ᱥᱮᱨᱢᱟ ᱥᱮᱡ ᱱᱚᱣᱟ ᱴᱚᱴᱷᱟ ᱨᱮ ᱢᱩᱜᱷᱳᱞ ᱠᱩ ᱵᱚᱞᱚ ᱞᱮᱱ ᱠᱷᱟᱡ ᱪᱟᱠᱢᱟ ᱨᱟᱡᱟ ᱴᱷᱮᱱ ᱠᱩ ᱦᱟᱨᱟᱣᱱᱟ᱾ ᱱᱚᱣᱟ ᱞᱟᱹᱲᱦᱟᱹᱭ ᱨᱮ ᱪᱟᱠᱢᱟ ᱨᱟᱡᱟ ᱢᱩᱜᱷᱳᱞ ᱠᱳᱣᱟᱜ ᱵᱟᱨᱮᱭᱟ ᱠᱟᱢᱟᱱ ᱮ ᱟᱴᱠᱟᱣ ᱫᱚᱦᱚ ᱠᱮᱫᱟ᱾

᱑᱗᱖᱐-᱖᱑ ᱥᱮᱨᱢᱟ ᱥᱮᱡ ᱤᱝᱨᱮᱡ ᱥᱚᱨᱠᱟᱨ ᱱᱚᱣᱟᱠᱩ ᱴᱚᱴᱷᱟ ᱨᱮᱦᱚᱸ ᱟᱭᱟᱜ ᱥᱟᱥᱚᱱᱮ ᱠᱟᱭᱮᱢ ᱠᱮᱫᱟ᱾ ᱵᱟᱝᱞᱟᱫᱮᱥ ᱦᱩᱭ ᱛᱟᱭᱚᱢ ᱡᱤᱭᱟ ᱥᱚᱨᱠᱟᱨ ᱟᱢᱚᱞ ᱨᱮ ᱯᱩᱱ ᱞᱟᱠᱷ ᱥᱮᱴᱮᱞᱟᱨ ᱫᱤᱠᱩ ᱠᱚ ᱱᱚᱣᱟ ᱴᱚᱴᱷᱟ ᱨᱮᱠᱚ ᱟᱹᱜᱩᱞᱮᱛ ᱠᱳᱣᱟ᱾ ᱱᱤᱛᱚᱜ ᱱᱚᱸᱰᱮ ᱑᱔ ᱜᱚᱴᱟᱝ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱚ ᱢᱮᱱᱟᱜ ᱠᱳᱣᱟ᱾  

 ᱩᱯᱳᱡᱮᱞᱟᱠᱚ 

 ᱠᱟᱣᱠᱷᱟᱞᱤ
 ᱠᱟᱯᱛᱟᱭ
 ᱡᱩᱨᱟᱪᱷᱚᱲᱤ
 ᱱᱟᱱᱤᱭᱟᱨᱪᱚᱨ
 ᱵᱚᱨᱠᱚᱞ
 ᱵᱟᱜᱷᱟᱭᱪᱷᱚᱲᱤ
 ᱵᱤᱞᱟᱭᱪᱷᱚᱲᱤ
 ᱨᱟᱝᱜᱟᱢᱟᱴᱤ ᱥᱚᱫᱚᱨ
 ᱨᱟᱡᱚᱥᱛᱷᱚᱞᱤ
 ᱞᱚᱝᱜᱚᱫᱩ

 ᱯᱟᱹᱨᱥᱤ ᱟᱨ ᱟᱹᱨᱤᱪᱟᱹᱞᱤᱠᱚ 
ᱱᱚᱣᱟ ᱮᱞᱟᱠᱟ ᱨᱮᱱ ᱟᱹᱫᱤᱵᱟᱹᱥᱤ ᱠᱚ ᱫᱚ ᱟᱹᱠᱩᱣᱟᱜ ᱜᱚᱜᱚ ᱟᱲᱟᱝ ᱛᱮᱠᱚ ᱨᱚᱲᱟ᱾ ᱑᱔ ᱜᱚᱴᱟᱝ ᱡᱟᱹᱛᱤ ᱟᱜ ᱑᱔ ᱜᱚᱴᱟᱝ ᱯᱟᱹᱨᱥᱤ ᱢᱮᱱᱟᱜᱼᱟ᱾ ᱟᱨ ᱢᱩᱥᱞᱟᱹ ᱫᱤᱠᱩ ᱠᱚ ᱫᱚ ᱵᱟᱝᱞᱟ ᱠᱚ ᱵᱮᱵᱷᱟᱨᱟ᱾ 

ᱱᱚᱸᱰᱮᱱᱠᱩ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱳᱣᱟᱜ ᱟᱞᱟᱫᱟ ᱟᱞᱟᱫᱟ ᱟᱹᱨᱤᱪᱟᱹᱞᱤ ᱠᱩ ᱢᱮᱱᱟᱜᱼᱟ᱾

 ᱧᱮᱞᱡᱚᱝ ᱡᱟᱜᱟᱠᱚ 

 ᱠᱚᱨᱱᱚᱯᱷᱩᱞᱤ ᱠᱟᱜᱚᱡᱽ ᱠᱚᱞ
 ᱠᱟᱯᱛᱟᱭ ᱞᱮᱹᱠ
 ᱨᱟᱡᱽᱵᱚᱱ ᱵᱤᱦᱟᱨ
 ᱥᱩᱵᱷᱚᱞᱚᱝ ᱡᱷᱟᱨᱱᱟ
 ᱥᱟᱡᱮᱠ ᱵᱩᱨᱩᱢᱟᱞᱟ

 ᱧᱩᱛᱩᱢᱟᱱ ᱢᱟᱹᱱᱢᱤᱠᱚ 

 ᱩᱥᱟᱛᱚᱱ ᱛᱟᱞᱩᱠᱫᱟᱨ
 ᱠᱚᱱᱚᱠᱪᱟᱸᱯᱟ ᱪᱟᱠᱢᱟ
 ᱨᱟᱡᱟ ᱫᱮᱵᱟᱥᱤᱥ ᱨᱟᱭ
 ᱢᱟᱱᱚᱵᱮᱱᱫᱨᱚ ᱞᱟᱨᱢᱟ
 ᱥᱚᱱᱛᱩ ᱞᱟᱨᱢᱟ

 ᱪᱤᱛᱟᱹᱨᱠᱩ 

 ᱵᱟᱨᱦᱮ ᱡᱚᱱᱚᱲ 

 ᱯᱷᱮᱰᱟᱛ 

ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱᱟᱜ ᱦᱚᱱᱚᱛᱠᱚ